یالانچی ائلچی - گولمه جه
چوخ چوخ دا یوخ چوخ اسکی زامان لار بیر ائلچی بیر میللته سئچیلدی. او بو میللته ظولومکارلارا - فاسید آداملارا قارشی دورماغی و یاخشی آدام اولماغی اؤرگتمه یه باشلادی. گونونو گئجه یه گئجه سینی گونونه قاتیب هامینی دوز یولا چاغیریردی. ظالیملر ایسه فاسیدلر اونون چاغیریشینی منفعتلرینه ضد گؤرور و اونو پیس آدام کیمی و "پانمن" تانیتدیریب بوتون مکرلرینی ایشه سالیرلار. هر حال اونا زیندان - هده قورخو - تطمیع و ... کار وئرمیر. ائلچی یولونا داوام دئییر چاغریشینین آردینی یورولمادان توتور.
گئنه چوخ زامان یوخ ائله او زامانلارا اوست اوسته دوشن زامان دا ائله او میللته باشقا بیر ائلچی سئچیلیر. اودا او بیری ائلچی نین سؤزلرینی دئییر اونون کیمی داورانیر زیندانا دوشور و نهایت قورخمادان یولونا داوام وئریر.
بیر گون ایکی ائلچی بیر بیرینله توشلاشیرلار. هر بیری بیر سؤز دئییر. هر ایکیسی بیر سؤز دییر آنجاق بیر بیرینی یالانچی آدلاندیریرلار. بیربیرینی دیکتاتور تانیتدیریرلار. میللت ده بو ایشه مات قالیر و ایکیسینه ده دییرلر سیز ایکینیزده بیر سؤز دئییرسیز ها! بو نه داعوادیر!؟
آرا قاریشیر مذهب ایتیر کیمی - اونلار من تئز سئچیلمیشم من تئز گلمیشم دئیرلر . چالیشیرلار میللتی اؤزونه ساری آلماغا و اؤز گوجونو آرتماغا چابالاییرلار. آنجاق میللت ایکی حاققین آراسیندا هانکی سینی سئچمه یه قرار وئره بیلمیرلر!
ائلچی لر بیر بیرینی ساتقین و ظالمیلری آدامی آدلاندیریب میللتی چاشدیریرلار!
بو آرادا ظالیملر هر ایکیسینی اوموقلایاراق (دستک وئریرلر) اودا یاندیریجی سپیرلر.
سیزجه ایکی حاققین آراسیندا هانسی "یالان چی" دیر!؟ هانسی "دوغرو چو" . هانسی نی سئچسین بو میللت!؟ گؤره سن اوچونجو یول وارمی!؟ گؤره سن باریش یارادانلار اوچونجو گوج اولابیلرلر؟
بو سورغولارا ( ... و بنزر سورغولارا) ایندی جاواب وئرمک یاخشی دیر یوخسا قویاق زامان کئچسین.
گؤنده ر بؤلوم لر: ساتاشما
"
گاف" های حكیم فردوسی در
شاهنامه !
خیال
میكنید شماها نوبرش را آوردهاید كه
در روزگارتان، آدمهایی كه حتی دیپلم هم ندارند، در عرض پنج شش ماه تلاشهای صادقانه و شبانهروزی، یك دفعه
مدرك «دكترا» میگیرند و بعدش به مقامهای
خیلی خیلی بالا میرسند و…؟
گؤنده ر بؤلوم لر: ساتاشما
جفر
(جعفر) 35 ایلدن سونرا خاریجدن كندلرینه قاییتمیشدی. ایندی قوجا دهده و نهنهسی
گیلده قوناق اولموش اوتورموشدولار. او گئدهنده یانلیز و سوبای گئتمیشدی و ایندی
بیر آرواد و ایكی اوشاقایله كتدهایدیلر. دهده و نهنه سی نوه لرینی چاغیریب و
اوزلریندن اؤپهندن سونرا اونلاری دانیشدیریردیلار. آنجاق اوشاقلار نسه بیر كلیمهده
آنلامیردیلار. چونكو اوشاقلار باشقا دیل اؤیرهنیب و او دیلی باشا دوشوب
دانیشیردیلار. اونا گؤره جفر دهده نهنهسی دییهنلری اوشاقلارا چئویریب و
اوشاقلارین یانیتلارینی دهده نهنهسینه توركو دیلده دییردی.
جفرین
دهدهسی سوروشدو: "بالا سن و آروادین كی توركسوز آنجاق ندن
بونلارا اؤیرهتمهدیز؟ بالا بئله ایش اولار!!؟" جفر
گولوردو و دهدهسینی ساوادسیز سانیب سؤیلهییردی: آخی بو ایش اولماز كی!
یارین
(صاباح) جفر و دهدهسی چؤله چیخیب باغلارینا ساری یوللاندیلار. جفر اوشاقلیق
خاطیرهلرینده دالدالانیردی. بیر آن گؤزو دوشدو دوگو (دویو) اكیلمیش یئرلره.
تعجوبله سوروشدو:
دهده
! هاواخدان دوگو اكیرسن!؟ آخی سن چوخ بوغدا اكیب بیچهردین!
دهدهسی
یانیتلادی: هه بالا ائله منده تعجوبدهیم! آخی من بو یئره بوغدا سپمیشدیم آنجاق
بیلمیرم نئجه اولدو كی دوگو گؤیهردی!؟
جفرین
تعجوبو لاپ آرتدی: دهده نه دییرسن بو ایش اولاسی دگیل!؟؟ آخی نجور اولار بوغدا
اكیب دوگو بیچهسن!؟
دهدهسی
یانیتلادی: "
ائله
بیل اكدیییمیز یئری دگیشمیشیك اونا گؤره بئله اولوبدور."
موهندیسلر بئله دیدیلر!
جفر
لاپ سارسیدی: دهده آخی بو سؤز نهدی!؟ هانس موهندیس بونو دییبدیر!؟ واللاه بو ایش
اولماز. ائله او موهندیسده یالاندان موهندیسدیر. سن نییه عاغلینی وئریبسن اونا.
بو ایش اولاماز!
دهده
بیر آز گولومسهیهرك دئدی: بالام جان! بس نئجه اولوب سنین توپراغین دگیشیبدیر
آدین سانین دگیشیبدیر. بالالارین دا دیلی خویو
دگیشیبدیر. آنجاق تعجوب ائتمیرسن ایندی منیم دوگو اولموش بوغداما ایراد توتورسان!؟
گؤنده ر بؤلوم لر: ساتاشما
منده
سئوگیدن دانیشا بیلیرم !
1- گئتدین
و سندن بیر ایز قالدی یئرده
و بیر
گونشه دوغرو قالخان توزیولو
ایزلرینی
اؤپدوم ساندیم دوداخلارین
توزلارینی قوخلادیم ساندیم ساچلارین
2- گؤزلریمین
قارا قویوسوندا؛ ایتیب باتمیش سئوگینی تاپماق اوچون؛ دول سالدیم آنجاق دولوم شور
سویلا دولو یوخاری چیخدی.
3- اونوتمامیشام
دوداخلاریملا دوداخلارینی آختاران چاغلاری سئوگی بولماق ایچین.
یازا یازا سونونو دوشونوردوم سون نوقطانی تیكلاماق ایچین.
گؤنده ر بؤلوم لر: ساتاشما
گئرچك
و خایال؛ سینیرلار قیریلیر
دمیر
قایچینی خیژمایله (بَرك) آلینه آلدی. باشبارماغینی بیر گؤزونه؛ قالان
بارماغلارینی قایچینین بؤیوك گؤزونه سوخموشدور. بیر ائدهرمن (قهرمان- ایگید)
كیمی سانیریدی اؤزونو. شالوار و شورتونو آشاغیا چكدی و توالتده آیاق اوسته دایاندی.
قایچینین آغزینی آچدی و اونو گؤبهگینین آستینداكی (آلتینداكی) یئك (شیطان) آلَتینه
گؤستهردی. بو ایشه سون وئرمك ایستهییردی.
بوسبوتون
اولایلاری خاطیرلاییردی. 5 یاشیندا چیلله گئجهسینده؛ بیر سوپا (سیپا) ائششهیی
یوخودا گؤردو. سوپانین قارینینین آستیندا، اوزون و قارا بیر شیء آسلانمیشیدی و
اونون ایچیندن ائشییه سو سپیلیردی. قارا ائششك، اونا دئمیشدی كی: "سنده
لولوشونو چیخارت قار- بوزلاری اَریت." آنجاق او بو ایشی
گؤرندن سونرا؛ دان سؤكولمهدن قیچلارین آراسینین گؤینهمهییایله؛ یوخودان
هاپپیلمیشیدی و دوشونموشدو، دوممولودوز دؤشهیین اؤزهییه (مركزینه) گؤللهییبدیر.
ائله
او گئجهدن بری ایش یاوالاشدی. هر گئجه یوخونون دوز شیرین یئرینده؛ ائششك، قار،
سو و گؤل. هردن بیردن، ائششك یوخودا او قدر ایشییردی كی بو طرف ده سویون چوخونلوغوندان
بورولغان (گرداب) یارانیردی.
آنا
و قونشونون آروادلارینین فیكیر فابریكالاری یولا دوشموشدور. هر نه دوعا، درمان،
اویون مویون بیلیردیلر اسیرگهمهدیلر؛ آنجاق سوپا، ائششك اولدو و قریییب قوجالدی
و سیدیكلر گئجهدن گئجهیه چوخالدی. ایندی اوغلان 13 یاشی اولوب و "جاواد
گؤلله"
آدیلا تانینیر.
یئنه
خاطیرلادیری او گونو كی اووسونچو (دوعا یازان –
جین دوتان) كنده گلمیشیدی و آناسی اونلا قونویو آرایا قویموشدور: " اووسونجو
قارداش! بیلمیرم بو اوغلانین ایچینده نه قدر سو وار؛ هر بیر یول كی یئرینه ایشهییر
ائلهبیل كی بیر دولچا سو سپیبسن!؟" اووسونجو اونا
اوشاغین سیدیكیندن اؤزونه ایچیردین بویوروق وئرمیشدی! هر حال ایشهمهیین آجیمتیق
(نسبتا تلخ) دادینیدا دادمیشدیر؛ آنجاق بو یولدا بوشا چیخدی.
خاطیرلاییری
بو اولومسوز (منفی) اولایلار اونو برك آبیرسیز ائدیبدیر. اوزاق و یاخین كندلرده؛
اونو تانییردیلار و هامی اونو بارماغلاریلا بیریبیرینه گؤستهریب، لاغ (بای-
استهزاء) ائدیردی. او اوركهن (همیشه) دولوخسانیردی و دوداخلاری بؤزولوردو. كیمسه
اونلا اوركداشلیق ائتمیردی و او گئتگئده سینیردی.
خاطیرلاییری
بیر گئجه گؤللویندن سونرا دؤشهیه آغنامیشدی (اَووهدهمهك) و بو ایش اونو
قوروتماماغینا گؤره؛ یاواشجاسینا اوتاغین اورتاسیندا نفتایله یانان چراغا یاخین
اولموشدور و شالوار- كؤینهیین قوروتماغا گؤره قارنینی چیراغا یاپیشدیرمیشدی و
ایندیده او یانماغین یئری؛ قارنیندا قالیر.
ایندی
18 یاشیندا ایگید اوغلان اولوبدور؛ آنجاق هلهده یئرینه ایشهییر. گهییشمهلَرده
(مصلحتلر) یارارسیز اولوب و او اؤزونو بوُرماق (اَخته ائیلهمك) قرارینا
گلیبدیر. قایچی اَلینده و نیفرتله داششاغینا باخیر. قایچینین آغزینی یومور و
قیشقیریر. "
اؤلوم
اولسون ائششهیه "
گؤنده ر بؤلوم لر: ساتاشما
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk pes_Arab azb_Arab kas_Arab pes_Arab pes_Arab pes_Arab prs_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab pes_Arab azb_Arab azb_Arab prs_Arab azb_Arab pes_Arab pes_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab azb_Arab azb_Arab azb_Arab ace_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab uig_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab